Serragêrayîşê 81. ê îdamkerdişê Seyîd Riza û embazanê ci de Meydanê Seyîd Rizayî yê Dêrsimî de vîrardişêk ame viraştene.
Vîrarişêko hetê hêzanê demokrasî ra ame organîzekerdene Hemserekê Pêroyî yê HDPyî Sezaî Temellî, Parlamenterê HDPyî  Alîcan Onlu,  Dilşat Canbaz, Zeynel Ozen , Alî Kenanoglu û Keman Bulbulî ya pîya temsîlkarê  Komela Kultur Abdalî ya Pîr Sultanî (PSAKD)  û Komela Elewîyan a Demokratîke (DAD) tewrê ci bîyî.
Eşkerayîye de ame vatene ke dejê terteleyî hîna şarî ser o tesîr keno û îqtîdarê ewro zî bi heman polîtîkaya hêrişkare yena dewamkerdene.
Bado zî Hemserekê Pêroyî yê HDPyî Sezaî Temellî qisey kerd.
Temellî seredê  Seyîd Riza û embazê ci yad kerdî û va: ‘‘Ma reyna ameyê tîya de no dejî dir ameyî têhet. Heman wext de ma  ameyê ke înan ke çok nêda  hêzê înan ra hêz bîgêrê. Dêrsim vera zûlm, şîdet û terteleyî serewedartiş o. Ewro koyê  Dêsimî yenî bombardûmankerdene. Heman zulm dewam keno.
